62019TO0162_INF
Ordonanța Tribunalului (Camera întâi) din 21 ianuarie 2020 – Telefónica și Telefónica de España/Parlamentul și Consiliul
(Cauza T‑162/19)
„Acțiune în anulare – Piața internă a comunicațiilor electronice – Prețuri cu amănuntul facturate consumatorilor pentru comunicațiile în interiorul Uniunii reglementate – Regulamentul (UE) 2018/1971 – Act legislativ – Lipsa afectării individuale – Inadmisibilitate”
1.
Acțiune în anulare – Persoane fizice sau juridice – Noțiunea de act normativ în sensul articolului 263 al patrulea paragraf TFUE – Orice act cu aplicabilitate generală cu excepția actelor legislative – Regulament care instaurează plafoane tarifare pentru comunicațiile în interiorul Uniunii reglementate – Regulament adoptat în conformitate cu procedura legislativă ordinară – Excludere
(art. 114, art. 263 al patrulea paragraf, art. 289 alin. (1) și (3) și art. 294 TFUE; Regulamentul 2018/1971 al Parlamentului European și al Consiliului)
(a se vedea punctele 16‑22)
2.
Acțiune în anulare – Persoane fizice sau juridice – Acte care le privesc direct și individual – Afectare individuală printr‑un act cu caracter general – Condiții
(art. 263 al patrulea paragraf TFUE)
(a se vedea punctele 32‑34)
3.
Acțiune în anulare – Persoane fizice sau juridice – Acte care le privesc direct și individual – Afectare individuală – Criterii – Regulament care instaurează plafoane tarifare pentru comunicațiile reglementate în interiorul Uniunii – Acțiune formulată de un furnizor de comunicații în interiorul Uniunii reglementate – Lipsa afectării individuale – Inadmisibilitate
(art. 263 al patrulea paragraf TFUE; Regulamentul 2018/1971 al Parlamentului European și al Consiliului)
(a se vedea punctele 41‑50 și 52)
4.
Acțiune în anulare – Persoane fizice sau juridice – Acte care le privesc direct și individual – Condiții care au un caracter cumulativ – Inadmisibilitatea acțiunii în cazul neîndeplinirii doar a uneia dintre aceste condiții
(art. 263 al patrulea paragraf TFUE; Regulamentul 2018/1971 al Parlamentului European și al Consiliului)
(a se vedea punctele 51 și 53)
5.
Drepturi fundamentale – Dreptul la protecție jurisdicțională efectivă – Controlul legalității actelor Uniunii – Modalități – Protejarea acestui drept de către instanța Uniunii sau de către instanțele naționale potrivit naturii juridice a actului atacat – Posibilitatea de a utiliza calea acțiunii în anulare sau a trimiterii preliminare în aprecierea validității
[art. 6 alin. (1) al treilea paragraf TUE; art. 263 al patrulea paragraf TFUE; Carta drepturilor fundamentale a Uniunii Europene, art. 47 și art. 52 alin. (7)]
(a se vedea punctele 56 și 57)
Obiectul
Cerere întemeiată pe articolul 263 TFUE prin care se solicită anularea parțială a Regulamentului (UE) 2018/1971 al Parlamentului European și al Consiliului din 11 decembrie 2018 de instituire a Organismului Autorităților Europene de Reglementare în Domeniul Comunicațiilor Electronice (OAREC) și a Agenției de sprijin pentru OAREC (Oficiul OAREC) și de modificare a Regulamentului (UE) 2015/2120 și de abrogare a Regulamentului (CE) nr. 1211/2009 (JO 2018, L 321, p. 1)
Dispozitivul
1)
Respinge acțiunea ca inadmisibilă.
2)
Constată că nu mai este necesar să se pronunțe asupra cererilor de intervenție formulate de Regatul Țărilor de Jos și de Comisia Europeană.
3)
Telefónica, SA și Telefónica de España, SAU suportă propriile cheltuieli de judecată, precum și pe cele efectuate de Parlamentul European și de Consiliul Uniunii Europene, cu excepția celor aferente cererilor de intervenție.
4)
Telefónica, Telefónica de España, Parlamentul, Consiliul, Regatul Țărilor de Jos, precum și Comisia suportă fiecare propriile cheltuieli de judecată aferente cererilor de intervenție.